#### ŠPAČINSKÝ .TROJUHOLNÍK.

**38. ročník medzinárodného cestného behu na 10 000 m**

**Atletická pocta špačinskému rodákovi Vladimírovi Hurtoňovi in memoriam**

USPORIADATELIA: **Obec Špačince, Bežecký klub 2001 Špačince, Telovýchovná jednota Špačince, Základná škola s materskou školou v Špačinciach**

TERMÍN: **sobota 4. júla 2015, štart o 17.00 h, slávnostné otvorenie o 16.45 h v strede obce.**

POPIS TRATE: **vedie asfaltovými komunikáciami zo Špačiniec do Trnavy a späť po Malženickej ceste (obrátka na konci** **Kopánky).**

ŠTARTOVÝ VKLAD: **2 €**

PRIHLÁŠKY: **vopred sa nevyžadujú.**

PREZENTÁCIA: **14.45 – 16.00 h v telocvični ZŠ. Štartové čísla musia byť umiestnené vpredu na tielku.**

ŠATNE: **v telocvični ZŠ, otvorené v deň pretekov o 15.00 h**

KATEGÓRIE ***(pretekári môžu byť odmenení finančnou cenou iba raz):***

***\* Muži,* absolútne poradie (bez rozdielu veku): l. – 3. miesto (50, 40, 30 eur), 40 – 49 rokov: 1. – 3. miesto (30, 20, 15 eur), 50 – 59 rokov: 1. – 3. miesto (30, 20, 15 eur), 60 – 69 rokov: 1. – 3. miesto (30, 20, 15 eur), od 70 rokov: 1. – 3. miesto (30, 20, 15 eur).**

***\* Ženy,* absolútne poradie (bez rozdielu veku): 1. – 3. miesto (50, 40, 30 eur), od 40 rokov: 1. – 3. miesto (30, 20, 15 eur). Navyše je pripravená bohatá pretekárska tombola. Vecná cena čaká aj na najstaršieho bežca a najstaršiu bežkyňu.**

DEKOROVANIE VÍŤAZOV **a žrebovanie pretekárskej tomboly sa uskutoční o 18.45 h na futbalovom ihrisku. Ich súčasťou bude kultúrny program.**

OBČERSTVENIE: **prevezme každý aktívny účastník, lístok dostane po odovzdaní štartového čísla.**

UPOZORNENIE: **Bežci a bežkyne štartujú na vlastné nebezpečenstvo, riadia sa pokynmi polície a organizačného výboru. Organizátori nezodpovedajú za škody počas pretekov.**

USPORIADATEĽSKÝ ŠTÁB: **Július ZEMKO (starosta obce, riaditeľ pretekov), Milan VNENČÁK (spoluzakladateľ, tajomník pretekov), Jaroslav LIESKOVSKÝ (spoluzakladateľ, manažér a moderátor pretekov), Jozef PODMAKA, Rudolf ZÁRECKÝ, Branislav PALŠOVIČ, Miroslav NEMČOK, Valéria VNENČÁKOVÁ, Eva HORÁKOVÁ, Peter KALAPOŠ**

ROZHODCOVIA: **Karol DUFFEK, Peter SPUSTA. Im treba podať prípadné námietky, s vkladom 3 €, najneskôr 15 minút po skončení pretekov.**

KAMERA: **Peter ROHÁČ, Real Horeblawski Studio** (pozn.: vyše hodinovú reportáž zo Špačinského trojuholníka 2014 si možno pozrieť na webe).

KRÁTKO Z HISTÓRIE: **Špačinský trojuholník mal premiéru 1. júla 1978 za účasti 33 vytrvalcov. Historické prvenstvo získal Ján Vasilík (Slávia SVŠT Bratislava). Všetky doterajšie ročníky sa bežali bez jedinej prestávky na prahu leta, pravidelne so štartom v sobotu o sedemnástej hodine na tej istej trati. Okrem slovenských vytrvalcov a vytrvalkýň sa v pelotóne predstavili aj športovci z Česka, Etiópie, Kanady, Portugalska, Srbska a Ukrajiny. Vlani sme náš bežecký sviatok venovali 70. narodeninám slávnej špačinskej rodáčky Anky Chmelkovej-Blanárikovej, majsterky Európy v behu na 400 m z Budapešti 1966 (v novom čs. rekorde 52,9 s) a účastníčky mexických OH 1968.**

SPOMIENKA NA VLADIMÍRA HURTOŇA: **Čestným hosťom Špačinského trojuholníka 2015 mal byť ďalší atletický velikán, Vladimír Hurtoň, ktorý prišiel na svet v Špačinciach 16. júna 1934. Bývalý popredný žrdkár s osobným rekordom 380 cm (z roku 1960) pôsobil v období 1959 –1968 na poste profesionálneho atletického trénera v bratislavskom Slovane CHZJD. Tiež mal pod dohľadom šprintéra Dušana Švábyho (ako 19-ročný zabehol 100 m za 10,3 s) a kladivára Martina Šebestu (63,62 m). Od sezóny 1969 sa angažoval v Slávii SVŠT Bratislava aj ako rozhodca a funkcionár. V SOU Slovnaft objavil a viedol mimoriadne talentovaného učňa (1972 – 1974), neskoršieho hviezdneho diskára Imricha Bugára: strieborného v moskovských OH 1980, majstra Európy 1982 a majstra sveta 1983. Vladimír Hurtoň začiatkom mája t. r. telefonicky prisľúbil účasť na 38. ročníku Špačinského trojuholníka. Žiaľ, o dva týždne neskôr odišiel navždy do večnosti. Posledná rozlúčka so zosnulým bola v utorok 19. mája 2015 vo Štvrtku nad Váhom (okres Trenčín). Česť jeho pamiatke.**